FOR IMMEDIATE RELEASE

# Az FSP bemutatta a legújabb Hydro PTM PRO 80 Plus® Platinum tápegység sorozatot

## *„Off-Wet” konform bevonat, nagy teljesítményű hűtés, szerverszintű kialakítás és 10 éves jótállás*

***2020. szeptember 29., Taojuen, Tajvan -*** Az FSP, a világ egyik vezető tápegység gyártója bemutatta az FSP Hydro PTM PRO termékcsaládot. A Hydro PTM PRO sorozat 650 W-tól 1200 W-ig terjedő kapacitással rendelkezik és a középkategóriás rendszerektől kezdve a csúcskategórián át egészen a munkaállomásokig – beleértve a legújabb NVIDIA RTX 3000 sorozatú grafikus kártyákat is – képes kiszolgálni az igényeket, lehetővé téve a hardver teljesítményének teljes kihasználását csendes működés mellett.

### Egyedülálló „Off-Wet” konform bevonat

Az iparágban szerzett tapasztalatokra alapozva az FSP Hydro PTM PRO sorozatot a hosszútávú élettartamra tervezte és úgy alakította ki, hogy nehéz körülmények között is megbízhatóan működjön, akár több hardverfejlesztési ciklust is kiszolgálva. Kívülről egy nedvességtaszító „Off-Wet” nevű konform bevonattal vonták be, belül a PCB-t pedig háromrétegű lakk védi. Ezek együttesen megvédik a komponenseket a portól, szennyeződésektől és még az akár 95%-ot elérő relatív páratartalom káros hatásaitól is.

### Nagy teljesítményű, szerverszintű kialakítás

A Hydro PTM PRO termékcsaládban 100%-ban Japánban készített, 105 °C-ig használható, hosszú élettartamú elektrolit kondenzátorok találhatók, emellett a fő-nyák és a mellékáramköri lapok között rézrudak biztosítják a kapcsolatot a hatásfok növelésének érdekében. Ez a tervezési dizájn rendkívül szoros feszültségszabályozást biztosít, - a kimenet bármilyen terhelésváltozás mellett legfeljebb +/-1%-kal ingadozhat - így minden szituációban stabil feszültséget biztosít.

A Hydro PTM PRO kialakítása lehetővé teszi a teljes névleges teljesítmény felvételét a 12 V-os ágon keresztül – ideális megoldást kínálva az akár 350 W-os fogyasztású, új NVIDIA RTX 3000 sorozatú grafikus kártyákhoz. Eközben a független, nagy teljesítményű 5 Vsb áramkör képes akár 3 A áram leadására is, mellyel különböző külső eszközöket képes energiával ellátni, vagy gyorstöltőltést kínál az okostelefonoknak még akkor is, ha PC éppen kikapcsolt állapotban van.

### Hatékony hűtés és ECO kapcsoló

Az egyedi kialakítású hűtési rendszer a teljes PC légáramlását felhasználja a 12 V-os ág áramkörének hűtésére, így hatékonyabban távolítja el a felesleges hőt. A nagy átmérőjű ventilátor kiemelkedő minőségű hidrodinamikus csapágyakkal rendelkezik a csendes működés és a hosszú élettartam érdekében, a burkolat hátoldalán pedig az ECO kapcsolóval a félpasszív üzemmód aktiválható, amely során a ventilátor csak 30%-os terhelés felett kapcsol be.

### 80 Plus® Platinum tanúsítvány

A Hydro PTM PRO a 80 Plus® Platinum szintnek megfelelő hatásfokkal dolgozik, így akár a 92%-os hatékonyságot is elérhet. Az egy darab 12 V-os ágat használó, DC-DC modul mellett a tápegység túlfeszültség, túláram és túlmelegedés elleni védelemmel is rendelkezik, így garantálja a tökéletes biztonságot és a megbízható működést.

### Teljesen moduláris kivitelezés szalagkábelekkel

A teljesen moduláris kivitelezés egyszerűbbé teszi a telepítést, emellett biztosítja, hogy a számítógépbe csak a szükséges kábelek kerüljenek, ami letisztultabb belsőt eredményez. A lapos szalagkábeleket egyszerűbb elvezetni a gépházakban, kevesebb helyet foglalnak és a belső légáramlást, szellőzést is kevésbé akadályozzák. A 850, 1000 és 1200 W-os modellek esetében három CPU (8+4 tűs EPS) csatlakozó áll rendelkezésre, így a legkomolyabb HEDT processzorok és munkaállomások számára tervezett alaplapok igényeit is képesek kiszolgálni. Az oldallapi cserélhető matricák lehetővé teszik a gépépítőknek, a moddereknek és a játékosoknak, hogy számítógépük dizájnjához igazítsák a tápegység színét és kinézetét.

### Megfelel a legújabb szabványoknak

A Hydro PTM PRO sorozat megfelel a legújabb ATX12V v2.4 és EPS12V v2.92 szabványoknak, így támogatja a legfrissebb Intel PC platformot is.

Az IEC 62368 szabványnak való megfelelés további biztonsági garanciákat jelent. Az FSP Group a legtöbb tápegységét, így a Hydro PTM PRO család tagjait is az új szabványnak megfelelően tervezi, ezzel felkészítve őket az esetleges szabályozási változására.

### Elérhetőség

Az FSP Hydro PTM PRO világszerte elérhető ajánlott fogyasztói áron:
[650W](https://www.fsplifestyle.com/en/product/HydroPTMPRO650W.html): EUR 124,99
[750W](https://www.fsplifestyle.com/en/product/HydroPTMPRO750W.html): EUR 139,99
[850W](https://www.fsplifestyle.com/en/product/HydroPTMPRO850W.html): EUR 174,9
[1000W](https://www.fsplifestyle.com/en/product/HydroPTMPRO1000W.html): EUR 189,9
[1200W](https://www.fsplifestyle.com/en/product/HydroPTMPRO1200W.html): EUR 214,5

Videó: <https://youtu.be/8ArqzmLYBxE>

### További információ:

FSP Group hivatalos weboldal: [www.fsp-group.com](http://www.fsp-group.com/)
FSP termékek: [www.FSPLifestyle.com](http://www.fsplifestyle.com/)
FSP Blog: [blog.fsp-group.com](http://blog.fsp-group.com/)
Facebook: [www.facebook.com/FSP.global](http://www.facebook.com/FSP.global)
LinkedIn oldal: [www.linkedin.com/company/1842554](http://www.linkedin.com/company/1842554)
YouTube csatorna: [www.youtube.com/user/PowerNeverEnds](http://www.youtube.com/user/PowerNeverEnds)

### Az FSP-ről

Az 1993-ban alapított FSP Group (3015: Taiwan) a világ egyik vezető tápegységgyártója, amely a felhasználók minden igényét képes kielégíteni 400 fős K+F csapatával, nagy gyártókapacitásával és széles termékpalettájával. Több mint 562 különböző, 80 PLUS® tanúsítvánnyal rendelkező modelljével a világ legtöbb ilyen tanúsítványát megszerző cége, amely egyszerre kínál a felhasználóknak környezetbarát technológiát és minőségi tápegységeket. Az FSP Group weboldala: [www.fsp-group.com](http://www.fsp-group.com/)